Yenikapı er under utbygging til et viktig kommuniksajonsknutepunkt i byen. Fra 2014 er Yenikapı utgangsstasjon for metrolinjen M1 til ekspressbusstasjonen Otogar og til flyplassen, den nord-sør-gående linjen M2 har også sin endestasjon her. En ny jernbanestasjon ble tatt i bruk da Marmaray-forbindelsen sto ferdig i 2013. Bosporostunnelens vestre ende befinner seg i Yenikapi.